Kim Larsen & Kjukken «7-9-13»
(Medley / EMI) 

Om man ikke lenger blir beriket av Kim Larsen, blir man iallfall ikke i dårligere humør. 

Larsen har for lengst oppgitt å fremstå som musikalsk interessant, selv om uttrykket er mer mangslungent og bedre produsert på denne platen enn på lenge. 
Likevel er det noe erke-dansk over den bekymringsløse positiviteten som Kim Larsen fremdeles fører til torgs. 
Dette er enkel og likefrem feelgood-pop for den middelaldrende bayer-generasjonen. 
De trenger det, de også. 
STEIN ØSTBØ 
